नेपाली कांग्रेस धनुषाका सचिव कोमलकान्त झा यातायात मजदूर र बजारमा सानातिना पसल गरेर गुजारा गरिरहेकाहरूलाई पनि आन्दोलनले विचल्लीमा पारेको बताउँछन्। सप्तरी सदरमुकाम राजविराजका परमेश्वर राउतले मासिक रु.४ हजार घरभाडा र सात जनाको परिवारले पाँच महीनादेखि विना काम बसेर खाँदा ५० हजार ऋण लागिसकेको बताए। “मसँगै मजदूरी गर्ने धेरै भारत गइसके”, राउत भन्छन्, “म मात्र परिवार छाडेर हिंड्न सकेको छैन।”
